3.i – 15. 4. 2020.

Nastavna jedinica: Jasenka Staničić, Iza rešetaka šutnje, interpretacija

Dragi moji učenici,

jučer ste imali za zadatak napisati kratku crticu o nekom događaju iz svog života pa se nadam da nije bilo teško. Ako imate pitanja o tom zadatku možete ih postaviti na našu viber grupu.

Danas je pred vama novi zadatak.

Zadatak

U bilježnicu iz književnosti napišite sljedeći naslov.

Jasenka Staničić, Iza rešetaka šutnje

Zatim otvorite čitanku na 134. stranici i pročitajte pjesmu Iza rešetaka šutnje posvećenu gluhonijemoj slikarici Slavi Raškaj.

( Nepoznate riječi: autoportret – slikarica je naslikala samu sebe

suton – predvečerje

Ozalj – stara kamena građevina/dvorac )

Nakon što ste pročitali pjesmu u bilježnice iz književnosti prepišite, kao vježbu pisanja, prve dvije kitice pjesme.

Zatim, isto u bilježnice iz književnosti, prepišite sljedeća pitanja i odgovorite na njih.

1. Koji tjelesni nedostatak Slave Raškaj ističe pjesnikinja/ autorica pjesme?
2. Što govori autorici umjesto slikarice?
3. Koja građevina/dvorac čuva sjećanje na slikaricu Slavu Raškaj?

Napomena

O eventualnim ispravljanjima ocjena i ispitima za ocjenu u online nastavi dogovorit ćemo se preko naše viber grupe.

Lijep pozdrav!